Public procurement notice: Contract Award Notice
Published: 2023-04-17
Buyer: ΔΗΜΟΣ ΝΕΑΣ ΙΩΝΙΑΣ
Country: GR
Contract type: Supplies
Procedure: Open procedure
CPV classification: 34110000: Passenger cars | 34144512
Award criteria: Lowest price

Technical requirements: Ο διαγωνισμός αφορά στη σύναψη δημόσιας σύμβασης με αντικείμενο την «Προμήθεια διαφόρων οχημάτων και μηχανημάτων έργου» προκειμένου να ενισχυθεί και να εκσυγχρονιστεί ο υφιστάμενος στόλος οχημάτων και μηχανημάτων έργου της Διεύθυνσης Περιβάλλοντος του Δήμου Ν. Ιωνίας. Κριτήριο κατακύρωσης της σύμβασης ορίζεται η πλέον συμφέρουσα, από οικονομική άποψη, προσφορά αποκλειστικά βάσει της τιμής ανά ΤΜΗΜΑ της ως άνω προμήθειας, για την ανάδειξη αναδόχου ή αναδόχων, σύμφωνα με τους όρους της διακήρυξης και την οικεία μελέτη. Η συνολική αξία ανέρχεται στο ποσό ύψους 1.209.000,00 ευρώ συμπεριλαμβανομένου Φ.Π.Α. 24% (εκτιμώμενη αξία σύμβασης ύψους 975.000,00 ευρώ χωρίς Φ.Π.Α.) και υποδιαιρείται στα εξής επτά (7) ΤΜΗΜΑΤΑ: ΤΜΗΜΑ 1: Απορριμματοφόρα οχήματα, ΤΜΗΜΑ 2: Βυτιοφόρο 10 κ.μ., ΤΜΗΜΑ 3: Εκσκαφέας–Φορτωτής, ΤΜΗΜΑ 4: Μικροφορτωτής, ΤΜΗΜΑ 5: Αυτοκινούμενο διαγραμμιστικό, ΤΜΗΜΑ 6: Πρεμνοκόφτης και ΤΜΗΜΑ 7: Επιβατικό όχημα υβριδικό.
Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:
(α)  δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως
(γ)  δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.
Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.
Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59.
Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες.
Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016 . Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της Ε.Α.ΔΗ.ΣΥ. επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής.
Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της Ε.Α.ΔΗ.ΣΥ. μετά από άσκηση προδικαστικής προσφυγής, σύμφωνα με το άρθρο 368 του ν. 4412/2016 και 20 π.δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 ν. 4412/2016 και 15 παρ. 1-4 π.δ. 39/2017.
Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά.